ZAPISNIK

25. sjednice Vijeća Mjesnog odbora Odranski Strmec, održane 30. lipnja 2023., s početkom u 20:00 sati.

NAZOČNI ČLANOVI VIJEĆA: Renata Celićek, Marina Kocijan, Miljenko Jezerinac, Kristijan Molnar i Valentina Molnar

Predsjednica  Vijeća Mjesnog odbora Odranski Strmec pozdravlja prisutne, utvrđuje da je na sjednici  5 od 5 članova Vijeća te isto može pravovaljano raspravljati i odlučivati.
Predsjednica VMO Odranski Strmec Renata Celićek otvara 25. sjednicu. 
Prije utvrđivanja dnevnog reda, predsjednica Vijeća otvara raspravu o zapisniku 24. sjednice Vijeća. 
Obzirom da se nitko ne javlja za riječ, zapisnik daje na glasanje.
Vijeće je jednoglasno (5“za“) usvojilo zapisnik 24. sjednice Vijeća.

Predsjednica Vijeća predlaže sljedeći 

DNEVNI RED
1. [bookmark: _Hlk523472998]Prijedlog zaključka o korištenju najma gradskog prostora Strmečka cesta 57
2. Pitanja, prijedlozi i obavijesti

Vijeće je jednoglasno (5“za“) prihvatilo predloženi dnevni red.

Ad  1). Prijedlog zaključka o korištenju najma gradskog prostora Strmečka cesta 57
Predsjednica Vijeća obrazlaže Prijedlog.
Vijeće je jednoglasno (5“za“) donijelo

ZAKLJUČAK 
o korištenju najma gradskog prostora Strmečka cesta 57

1. Vijeće Mjesnog odbora Odranski Strmec razmatralo je pritužbe građana Odranskog Strmca uz rad trgovine „Krk“ koja se nalazi u prostoru MO Odranski Strmec.

2. Vijeće Mjesnog odbora Odranski Strmec traži informaciju do kada je sklopljen ugovor o najmu prostora između trgovine i Grada Zagreba.

3.  Vijeće Mjesnog odbora Odranski Strmec predlaže da se istekom navedenog ugovora prostor ponudi i drugim zakupcima koji će biti zainteresirani za navedeni prostor.

4. Ovaj će zaključak dostavlja se Vijeću Gradske četvrti Brezovica na dalje postupanje


Ad 2). Pitanja, prijedlozi i obavijesti
Predsjednica Vijeća obavještava prisutne:
· nije zadovoljna sa cvijećem koje je bilo dostavljeno za Sv. Petra i Pavla
· kanali nisu pokošeni od strane Hrvatskih voda
· smetlište Šepavica u Hrastini nije sanirano
· Zrinjevac je obavio košnju
· nema sprava za realizaciju workuout igrališta
· saniran je dio Strmečke ceste te se ponovno napravilo ulegnuće

Dovršeno u 21:00 sat.

KLASA: 024-08/23-003/1450
URBROJ: 251-13-11-8/003-23-2


Zapisnik napisala
Kamelia Antonia Pelikon

